Diari Oficial de la Generalitat Valenciana


Sumari del DOGV 3358, del 26-10-1998 (1998/8172)

Convocatòria per a la provisió en règim laboral d'una plaça de peó de comeses diverses, amb una duració indefinida.
-------------------------------------------------------------------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/8172


Data del document
:   26-10-1998

Organisme emissor
:   Ajuntament de Puçol

Tipus de document
:   Anunci

Descriptors 

:   * Puçol
    * concurs administratiu
    * administració local

Convocatòria per a la provisió en règim laboral d'una plaça de peó de comeses diverses, amb una duració indefinida. [1998/A8172]
  
El Ple de l'Ajuntament, en la sessió extraordinària del dia 26 de juny de 1998, va adoptar l'acord sobre l'aprovació de les bases específiques per a la provisió d'una plaça de peó de comeses diverses, règim laboral, duració indefinida, que es transcriuen tot seguit:
  
Bases específiques per a la provisió en règim laboral d'una plaça de peó de comeses diverses, duració indefinida
  
Primera. Objecte de la convocatòria
  
Bases de la convocatòria per a la provisió mitjançant concurs oposició lliure d'una plaça de peó de comeses diverses, vacant en la relació de llocs de treball de personal laboral de duració indefinida d'aquest Ajuntament. La relació de serveis té caràcter laboral i, en conseqüència, estarà subjecta a la legislació laboral vigent; està dotada de les retribucions bàsiques corresponents al grup E; i s'inclou en l'oferta d'ocupació pública de 1996 d'aquest Ajuntament, publicada en el Boletín Oficial del Estado número 261, de data 29 d'octubre de 1996.
  
Les funcions del lloc de treball seran la realització de treballs de la seua categoria relacionats amb les matèries del ram d'obra, electricitat, llanterneria, jardineria, manteniment d'instal·lacions i immobles, que li puguen ser encomanats per l'Ajuntament ateses les necessitats dels serveis.
  
Segona. Requisits de les persones aspirants
  
a) Els establits en les bases generals aprovades pel Ple de l'Ajuntament en les sessions de 25 de juliol i 31 d'octubre de 1997, modificades en la sessió de data 16 de gener de 1998, i publicades en el Butlletí Oficial de la Província número 299, de data 17 de desembre de 1997, i número 76, de data 31 de març de 1998, i en el Diari Oficial de la Generalitat Valenciana número 3.145, de data 18 de desembre de 1997, i número 3.228, de 23 d'abril de 1998.
  
b) Titulació exigida:
  
Posseir el títol de certificat d'escolaritat o equivalent.
  
c) Posseir el carnet de conduir de la classe B-1.
  
Tercera. Instàncies i admissió
  
Les instàncies en què se sol·licita prendre part en el concurs oposició es presentaran al Registre General de l'Ajuntament dins del termini improrrogable de 20 dies naturals, comptador des de l'endemà de la publicació en extracte de la convocatòria en el Boletín Oficial del Estado, i s'adreçaran al president de la corporació.
  
Les persones aspirants hauran de manifestar en les instàncies que compleixen totes les condicions exigides en la base segona.
  
Les instàncies podran presentar-se en la forma que determina l'article 38.4 de la Llei 30/1992, de 26 de novembre.
  
A les instàncies caldrà adjuntar el justificant d'haver ingressat en la caixa municipal els drets d'examen, que es fixen en la quantitat de 1.500 pessetes.
  
A les instàncies caldrà adjuntar obligatòriament els documents justificatius dels mèrits al·legats i una còpia compulsada de la titulació exigida en la convocatòria.
  
En el cas d'instàncies defectuoses, es requerirà la persona interessada perquè esmene les mancances, amb l'advertència que si no ho fa abans de 10 dies quedarà exclosa de la llista de persones aspirants.
  
Quarta. Llista de persones aspirants
  
Una vegada finalitzat el termini de presentació d'instàncies, la Presidència de la corporació aprovarà la llista provisional de les persones aspirants admeses i excloses, que es farà pública en el Butlletí Oficial de la Província i al tauler d'edictes, i es concedirà un termini de 10 dies hàbils per a reclamacions. Aquestes reclamacions, si n'hi ha, seran acceptades o rebutjades en la resolució mitjançant la qual s'aprove la llista definitiva, que es farà pública, així mateix, en la forma assenyalada. En la resolució per què s'aprove la llista definitiva, s'indicaran a més el dia, data i hora d'inici de les proves selectives, l'ordre d'actuació de les persones aspirants, prèviament determinat mitjançant sorteig, la composició del tribunal i la data de constitució d'aquests per a valorar els mèrits.
  
Cinquena. Tribunal qualificador
  
Estarà constituït pels membres següents:
  
President: l'alcalde president de l'Ajuntament o regidor o regidora en qui delegue.
  
Secretari: el de la corporació o persona funcionària en qui delegue.
  
Vocals:
  
- Un representant del professorat oficial designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana designat per la Direcció General d'Administració Local.
  
- La persona funcionària que ocupe la direcció del servei respectiu dins de l'especialitat o, si no és possible, un tècnic o tècnica superior o un expert o experta designat pel president de la corporació municipal.
  
- Un contractat laboral, designat per la corporació a proposta de la Junta de Personal o per l'òrgan de representació del personal.
  
Així mateix, hi assistiran també:
  
- Un representant sindical, amb veu però sense vot.
  
- Un membre dels grups polítics municipals de l'oposició en representació d'ells, sense veu i sense vot.
  
La designació dels membres del tribunal inclourà la dels suplents respectius.
  
El tribunal podrà disposar la incorporació als seus treballs d'assessors o assessores especialistes quan les característiques o la dificultat de les proves ho requerisquen, que col·laboraran amb el tribunal i tindran veu però no vot.
  
Sisena. Fase de concurs
  
Abans que es realitze la fase d'oposició, el tribunal procedirà a valorar els mèrits presentats per les persones aspirants d'acord amb el barem següent:
  
6.1 Serveis prestats: en lloc de treball semblant al de la plaça convocada, a 0,1 punts per mes, fins a un màxim de 2 punts.
  
Els períodes de temps inferiors a l'any natural es prorratejaran proporcionalment.
  
6.2 Coneixements de valencià: el coneixement del valencià es valorarà fins a un màxim d'1 punt sempre que s'acredite que es posseeix el certificat pertinent o homologació expedits per la Junta Qualificadora de Coneixements del Valencià d'acord amb l'escala següent:
  
Grau elemental 0,25 punts
  
Grau mitjà 0,50 punts
  
Grau superior 1 punts
  
En el cas que es posseïsca més d'un certificat, només es valorarà el de nivell superior.
  
6.3 Cursos: es valoraran fins a un màxim de 2 punts els cursos impartits per organismes oficials amb un contingut referit a les matèries relacionades amb les comeses que s'han de realitzar en el lloc de treball enumerades en l'aparta primer d'aquestes bases.
  
Fins a 100 hores 0,25 punts
  
De 100 a 200 hores 0,50 punts
  
Més de 200 hores 1 punts
  
Setena. Fase d'oposició
  
7.1 Primer exercici obligatori i eliminatori: consistirà a realitzar una prova pràctica determinada pel tribunal, relacionada amb la plaça objecte de la convocatòria.
  
Es puntuarà fins a un màxim de 10 punts, i caldrà arribar a un mínim de 5 punts per a realitzar l'exercici següent.
  
7.2 Segon exercici obligatori i eliminatori: consistirà a resoldre, en un període màxim d'una hora, un qüestionari de preguntes sobre les matèries assenyalades en el temari que figura com a annex d'aquesta convocatòria.
  
Es puntuarà fins a un màxim de 10 punts, i caldrà arribar a un mínim de 5 punts per a realitzar l'exercici següent.
  
7.3 Tercer exercici obligatori i no eliminatori sobre coneixements de valencià: consistirà en la lectura d'un text elegit pel tribunal i la traducció oral del valencià al castellà i viceversa de les frases o paraules proposades pel tribunal. Es puntuarà fins a un màxim de 5 punts.
  
7.4 Entrevista: el tribunal podrà acordar la realització d'una entrevista personal, en la qual es valorarà la idoneïtat i aptitud de les persones aspirants en relació amb les funcions que cal desenvolupar. Es puntuarà amb un màxim d'1 punt.
  
Vuitena. Qualificació dels exercicis
  
Els exercicis es qualificaran en la forma assenyalada en la base setena.
  
La qualificació per a cada exercici i persona aspirant es determinarà per la mitjana resultant de les qualificacions atorgades per cada membre del tribunal, eliminant en tot cas les puntuacions màximes i mínimes, quan entre aquestes existisca una diferència igual o superior a 4 punts.
  
Les qualificacions de cada exercici es faran públiques el mateix dia en què el tribunal les acorde al tauler d'edictes de la corporació. La qualificació dels mèrits del concurs es farà pública al tauler d'edictes amb anterioritat a la realització de la fase d'oposició.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis de l'oposició i de la qualificació dels mèrits del concurs.
  
Novena. Relació de persones aprovades, presentació de documents i nomenament
  
Finalitzades les proves selectives, el tribunal farà públiques al lloc o llocs de realització de l'últim exercici i al tauler d'edictes de l'Ajuntament la relació de persones aspirants que hagen superat les proves, per ordre de puntuació final obtinguda en un nombre no superior al de places convocades, i elevarà a l'òrgan competent la proposta de nomenament de les persones aspirants aprovades.
  
En el termini de 20 dies naturals comptadors des de l'endemà de la publicació de la llista de persones aprovades al tauler d'anuncis, la persona aspirant proposada pel tribunal presentarà els documents que s'assenyalen en l'apartat 12 de les bases generals que regeixen la selecció del personal al servei d'aquest Ajuntament.
  
Deu. Incidències
  
El tribunal està facultat per a resoldre els dubtes que es presenten i prendre els acords que calguen per al bon ordre i desenvolupament del concurs oposició.
  
Onze. Impugnació
  
Aquestes bases, la seua convocatòria i tots els actes administratius que es deriven d'aquesta i de les actuacions del tribunal podran ser impugnats per les persones interessades en els casos i formes establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
Dotze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana, i l'anunci de la convocatòria en extracte en el Boletín Oficial del Estado.
  
Tretze
  
En tot allò no previst en aquestes bases caldrà ajustar-se al que disposen les bases de caràcter general aprovades per la corporació.
  
ANNEX I
  
Programa
  
Tema 1. La Constitució espanyola. Principis generals. Drets i deures fonamentals dels espanyols.
  
Tema 2. L'organització municipal. Els òrgans bàsics: alcalde, tinents d'alcalde, ple i comissió de govern. Els òrgans complementaris. Règim de sessions i acords de les corporacions locals.
  
Tema 3. Materials de construcció. Dosificacions de morters i formigons, segons la seua utilització. Útils i eines específics del ram d'obra.
  
Tema 4. Mesures de protecció, seguretat i senyalització.
  
Tema 5. Nocions sobre senyalització viària horitzontal i vertical.
  
Tema 6. Els jardins de la població de Puçol i llista de carrers d'aquest municipi.
  
Tema 7. Nocions bàsiques d'electricitat, llanterneria i jardineria.
  
Contra l'aprovació d'aquestes bases, així com el seu contingut i la resta d'actes derivats d'aquestes, es podrà interposar un recurs contenciós administratiu, en la forma i terminis establits en la Llei 30/1992, de 26 de novembre, després de la prèvia comunicació a l'òrgan que va dictar l'acte que s'impugna de conformitat amb l'article 110 de l'esmentat text legal.
  
Així mateix, les persones interessades podran interposar qualsevol altre recurs ordinari que estimen pertinent en defensa dels seus drets.